**LIQUI MOLY -sponsorointispektaakkeli siirtyy kuumaan vaiheeseen**

Öljynvalmistaja on mukana Keski-Euroopan mäkiviikolla ja käsipallon MM-kisoissa

**Joulukuu 2018 – Saksalainen öljy- ja lisäainevalmistaja LIQUI MOLY ei sponsoroi yksinomaan moottoriurheilutapahtumia,** **vaan** **keskittyy muihin lajeihin, kun moottoriurheilukaudet ovat tauolla.** **Vuodenvaihteessa on Keski-Euroopan mäkiviikon vuoro.** **”Se on todellinen huipputapahtuma, joka tuo tuotemerkkimme miljoonien katsojien silmien eteen”, LIQUI MOLYn toimitusjohtaja Ernst Prost sanoo.**

LIQUI MOLY on jälleen suuren mäkikisan pääsponsori – edellisestä kerrasta on ehtinyt vierähtää jo lähes vuosikymmen. ”Ensiluokkainen urheilutapahtuma takaa erinomaisen medialäsnäolon”, LIQUI MOLYn markkinointijohtaja Peter Baumann kertoo. Keski-Euroopan mäkiviikko on yrityksen suurin sponsorointikohde talviurheilun maailmassa. Muista kohteita ovat hiihdon MM-kisat, yhdistetyn maailmancup, ratti- ja mahakelkkailun MM-kisat sekä suurpujottelu.

Talviurheilukauden ollessa kuumimmillaan katseet suuntautuvat myös miesten käsipallon MM-kisoihin. 24 eri maan maajoukkueet taistelevat maailmanmestaruudesta Saksassa ja Tanskassa. ”Olemme päättäneet sponsoroida MM-kisoja niiden kansainvälisyyden ja maailmanlaajuisen medianäkyvyyden vuoksi”, LIQUI MOLYn vientijohtaja Salvatore Coniglio sanoo.

Talviurheilukauden päättää vuoden suurin talviurheilutapahtuma, toukokuussa järjestettävät jääkiekon MM-kisat. Lisäksi yritys sponsoroi muun muassa kaukalopikaluistelua, joka ei ole kovinkaan suosittua Euroopassa mutta sitäkin suositumpaa Aasiassa ja Pohjois-Amerikassa. ”Siten me varmistamme, että sponsorointikoneemme käy koko ajan täydellä höyryllä ja tuotemerkkimme näkyy vuoden ympäri kaikkialla maailmassa – myös silloin, kun moottoriurheilukaudet ovat tauolla”, LIQUI MOLYn toimitusjohtaja Günter Hiermaier sanoo.

LIQUI MOLYn kumppanit voivat hyötyä kahdella eri tavalla. Tuotemerkin ympärivuotinen kansainvälinen näkyvyys lisää kysyntää. Lisäksi LIQUI MOLY kutsuu kumppaneitaan urheilutapahtumiin. Ernst Prost: ”Talviurheilu ja muut merkittävät suurtapahtumat moottoriurheilumaailman ulkopuolella ovat nykyään tärkeä osa markkinointiamme.”

Ja keväällä moottoritkin taas ärjyvät.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de